Ինչպես նախորդ, այնպես էլ այս տուրում Դորտմունդի «Բորուսիան» չկարողացավ դիմակայել բունդեսլիգայի լիդերությունը ստանձնած «Բավարիային»: Հանդիպման միայն 88-րդ րոպեին են դորտմունդցիները գոլի հեղինակ դարձել, իսկ մինչ այդ «Բավարիան» արդեն հաղթում էր 3:0 հաշվով ու րոպե առ րոպե սպասում մրցավարի եզրափակիչ սուլոցին: Դորտմունդի «Բորուսիայի» այս պարտությունը նշանակեց նաև հրաժեշտ երկրորդ տեղին, քանի որ «Լայպցիգը» սեփական հարկի տակ երեք միավոր վաստակեց (2:1) «Հանովերի» հետ դիմակայությունում: